Евгений Баратински
Поживейте: отминава…

Превод от руски: Николай Бояджиев, —

chitanka.info

Поживейте: отминава

всичко! Ту е благ, ту строг

жребият и ни дарява

с радост и със дял жесток.

Той на дългото пристрастие

чужд е, а светът зове

с красота; ловете щастие,

безнадеждни часове.

Не роптайте: отминава

всичко, често радостта

ненадейно се вестява

след суровата беда.

На земята изменчива,

на смеха и теб, печал,

бог с властта си справедлива

е криле еднакви дал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.